Rhys Lewis

Nofel gan Daniel Owen yw Hunangofiant Rhys Lewis, Gweinidog Bethel. Fe'i cyhoeddwyd gyntaf yn 1885. Ffurfiodd cymeriadau'r nofel ran o'r gyfres deledu Treflan i S4C.

Cynllun
Ysgrifennwyd y nofel hon yn y person cyntaf, yn croniclo hunangofiant Rhys ers ei ddyddiau cyntaf. Mae bywyd yn galed i Rhys, ac mae llu o brofedigaethau yn taro'i deulu a'i gymuned. Trwythir Rhys yn drwyadl mewn Methodistiaeth gan ei fam, a chyda chymorth ambell gyfaill fe ddaw yn weinidog Bethel.

Cymeriad hoffus arall yw Wil Bryan, ychydig yn hŷn na Rhys, a'i gyfaill pennaf. Lle mae Rhys yn ymdrechu i ymddwyn yn gywir, mae Wil yn llawn direidi, ond rhywsut fe welwn fod Wil, erbyn diwedd y llyfr, wedi llwyddo mewn bywyd.

Mae ochr dywyll i'r nofel, a dydy pechod a drygioni perthnasau eraill yn y cysgodion byth yn bell i ffwrdd. Mae iselder ysbryd a phruddglwyf yn treiddio drwy'r hanes.

Prif Gymeriadau
Abel Huws, patrwm o flaenor traddodiadol, cadarn a di-lol.
Wil Bryan
Rhys Lewis
Mari Lewis, mam Rhys
Tomos a Barbra Bartley

 Addasiadau 
Addaswyd y nofel yn ddrama boblogaidd gan J. M. Edwards a'i chyhoeddi gan Hughes a'i Fab ym 1909 dan yr un enw, Rhys Lewis.

Llyfryddiaeth
Rhys Lewis (Hughes a'i Fab, Wrecsam, 1885)
Ailgyhoeddwyd gan Hughes a'i Fab yng 'Nghyfres Clasuron Hughes', Hydref 2002

Cyfeiriadau

Categori:Gweithiau Daniel Owen
Categori:Llyfrau Cymreig 1885
Categori:Nofelau 1885
Categori:Nofelau Cymraeg